**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2020. január 30-án tartandó rendes testületi ülésére**

**Az előterjesztés tárgya**: Tiszavasvári Város Önkormányzatának véleménye az iskolák felvételi körzethatárainak tervezetéről

**Mellékletek: -**

**Ügyiratszám:** TPH/1047/2020.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna igazgatási és szociálpolitikai osztályvezető

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | Szmsz 5. melléklet 1.9. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

Tiszavasvári, 2020. január 24.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé de. Csikós Magdolna

**ELŐTERJESZTÉS**

**- a Képviselő-testülethez –**

**Tiszavasvári Város Önkormányzatának véleménye az iskolák felvételi körzethatárainak tervezetéről**

**Tisztelt Képviselő-testület!**

**A nemzeti köznevelésről szóló 2011. évi CXC. törvény (továbbiakban: Nkt.) 50.§ (8) bekezdése értelmében**: a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét.

**A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (továbbiakban: EMMI rendelet) 24. § (1) bekezdése** alapján a felvételi körzetek megállapításához a területileg illetékes tankerületi központ beszerzi az illetékességi területen található települési önkormányzatok véleményét.

A jogszabályi előírásoknak megfelelően megküldésre került részünkre a 2020. évi kijelölt felvételi körzetek tervezete, amely alapján a **Tiszavasvári Kabay János Általános Iskola felvételi körzethatára Tiszavasvári Város közigazgatási területére lett megállapítva.**

Az EMMI rendelet 24. § (1a) bekezdése szerint a települési önkormányzat a véleményéről, az Nkt. 50. § (10) bekezdése szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról **február 15. napjáig tájékoztatja az illetékes tankerületi központot.**

Az illetékes tankerületi központ az (1a) bekezdés szerinti vélemény és egyetértés figyelembevételével kijelölt körzetekről február utolsó napjáig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot. Egyetértés hiányában vagy körzethatár-módosítást kezdeményező javaslattétel esetén a tankerületi központ az egyeztetést követően jelöli ki a felvételi körzeteket február utolsó napjáig.

Ezen körzethatár megállapításhoz már **2019 novemberében** a **Szabolcs-Szatmár-Bereg Megyei Kormányhivatal Nyíregyházi Járási Hivatal** bekérte a szükséges adatokat az Önkormányzattól, melyre az alábbi adatok kerültek megküldésre:

1.) **A település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező általános iskolába járó gyermekek, tanulók száma:**

- hátrányos helyzetű tanulók létszáma összesen: 60 fő

- halmozottan hátrányos helyzetű tanulók létszáma összesen: 707 fő

**Tiszavasvári Kabay János Általános Iskola**

* székhely: 4440 Tiszavasvári, Ifjúság utca 8.

- hátrányos helyzetű tanulók létszáma: 50 fő

- halmozottan hátrányos helyzetű tanulók létszáma: 176 fő

* telephely: 4440 Tiszavasvári, Vasvári Pál utca 97/a

- hátrányos helyzetű tanulók létszáma: 9 fő

- halmozottan hátrányos helyzetű tanulók létszáma: 94 fő

**Magiszter Alapítványi Óvoda, Általános Iskola, Középiskola és Szakiskola**

- hátrányos helyzetű tanulók létszáma: 1 fő.

- halmozottan hátrányos helyzetű tanulók létszáma: 437 fő.

2.) **Tiszavasváriban működő általános iskolák, mint köznevelési intézmények:**

Általános iskola neve: **Tiszavasvári Kabay János Általános Iskola**

Általános iskola címe: 4440 Tiszavasvári, Ifjúsági u. 8.

Működési körzete: Tiszavasvári

Általános iskola neve: **Magiszter Alapítványi Óvoda, Általános Iskola, Középiskola és Szakiskola**

Általános iskola címe: 4440 Tiszavasvári, Kossuth u. 76.

Működési körzete: Tiszavasvári

3.) **Tiszavasváriban működő, pedagógiai szakszolgálat feladatait ellátó intézmény:**

Intézmény neve: Szabolcs-Szatmár-Bereg Megyei Pedagógiai Szakszolgálat

Tiszavasvári Tagintézménye

Intézmény címe: 4440 Tiszavasvári, Vasvári Pál u 67/a

Működési körzete: Tiszavasvári, Szorgalmatos, Tiszadada, Tiszadob, Tiszalök,

Tiszaeszlár

**Ellátott feladata:**

* logopédiai ellátás
* nevelési tanácsadás,
* szakértői, bizottsági tevékenység
* gyógytestnevelés
* korai fejlesztés, gondozás
* fejlesztő nevelés
* továbbtanulási, pályaválasztási tanácsadás
* konduktív pedagógiai ellátás
* iskolapszichológiai és óvodapszichológiai feladatok koordinálása
* kiemelten tehetséges gyermekek, tanulók gondozása

**Fenti jogszabályok figyelembevételével Tiszavasvári Város Önkormányzatának véleményét az iskolák felvételi körzethatárainak tervezetéről a Nyíregyházi Tankerületi Központnak 2020. február 15. napjáig kell megküldeni.**

**Javaslom, hogy a Képviselő-testület támogassa a Tiszavasvári Általános Iskola felvételi körzethatárának Tiszavasvári Város közigazgatási területére történő megállapítását.**

Kérem a Tisztelt Képviselő-testületet, hogy az előterjesztés megtárgyalása után a határozat-tervezetet elfogadni szíveskedjen.

Tiszavasvári, 2020. január 24.

**Szőke Zoltán**

**polgármester**

**HATÁROZAT TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2020. (I.30.) Kt. számú**

**határozata**

**Tiszavasvári Város Önkormányzatának véleménye az iskolák felvételi körzethatárainak tervezetéről**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése és nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31) EMMI rendelet 24. § (1a) bekezdései alapján az alábbi határozatot hozza:

1.) A Tiszavasvári Kabay János Általános Iskola **felvételi körzethatára Tiszavasvári Város közigazgatási területére történő megállapítását támogatja**.

2.) Felkéri a polgármestert, hogy a testület határozatáról tájékoztassa a **Nyíregyházi Tankerületi Központot.**

**Határidő**: 2020. február 15. **Felelős**: Szőke Zoltán polgármester