**ELŐTERJESZTÉS**

Tiszavasvári Város Önkormányzata Képviselő-testületének

2020. január 30-án tartandó

rendes ülésére

Az előterjesztés tárgya: **a Tiszavasvári Települési Értéktár Bizottság 2019. II. félévi munkájáról szóló beszámoló**

Melléklet: -

Az előterjesztés előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Ügyiratszám: TPH/217/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pont |
| Szociális és Humán Bizottság | Szmsz 5. melléklet 1.9. pont |

Azülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

nincs

Tiszavasvári, 2020. január 23.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

- a Képviselő-testülethez –

**A** **Tiszavasvári** **Települési Értéktár Bizottság 2019. II. félévi munkájáról szóló beszámolóról**

**Tisztelt Képviselő-testület!**

A Képviselő-testület 100/2015. (IV.23.) Kt. számú határozatával hagyta jóvá a Települési és Értéktár Bizottság szervezeti és működési szabályzatát. A szabályzat III.3. pontja értelmében a Bizottság félévente, legkésőbb a félévet követő hónap utolsó napjáig (január 31., és július 31.) beszámol tevékenységéről a képviselő-testületnek.

Fentieknek megfelelve a Bizottság munkájáról a határozat-tervezet mellékletét képező beszámolót kaptam a Sipos Ibolya elnöktől.

Egyidejűleg tájékoztatott, hogy az Értéktárban betöltött tagságáról le kíván mondani, a jövőben nem tud részt venni a Bizottság munkájában. Emiatt új tagot kell választani a testületnek. Az új tag személyére vonatkozóan az egyeztetések jelenleg folyamatban vannak, a következő testületi ülésre kívánom előterjeszteni.

Kérem a Képviselő-testületet a beszámoló elfogadására és a Települési és Értéktár Bizottság tagjának megválasztására.

Tiszavasvári, 2020. január 23.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2020. (I.30.) Kt. számú**

**határozata**

**A** **Tiszavasvári** **Települési Értéktár Bizottság 2019. II. félévi munkájáról szóló beszámolóról**

Tiszavasvári Város Önkormányzata Képviselő-testülete a Tiszavasvári Települési Értéktár Bizottság 2019. II. félévi munkájáról szóló előterjesztést megtárgyalta és az alábbi határozatot hozta:

A Tiszavasvári Települési Értéktár Bizottság 2019. II. félévi munkájáról szóló beszámolót megismerte és a határozat melléklete szerinti tartalommal elfogadta.

Felkéri a polgármestert a testület döntéséről tájékoztassa a Települési Értéktár Bizottság elnökét.

**Határidő**: azonnal **Felelős**: Szőke Zoltán polgármester

…/2020.(I.30.) Kt. számú határozat melléklete

**Tiszavasvári Települési Értéktár Bizottság Elnökétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Tiszavasvári Város Önkormányzata**

**Képviselő-testülete részére**

**Tisztelt Képviselő-testület!**

Tájékoztatom a képviselő testületet, hogy családi, egészségügyi okok miatt, nem tudom tovább betölteni elnöki tisztségemet, ezért egy részletes összegző beszámolót készítettem, mely ismerteti a bizottság munkáját a megalakulásától kezdve napjainkig.

A képviselő-testület 99/2015. (IV.23.) Kt. számú határozatával választotta meg a Tiszavasvári

Települési Értéktár Bizottság (továbbiakban: bizottság) tagjait: (Sipos Ibolya elnök, Aleváné

Siteri Éva elnökhelyettes, Kulcsár Lászlóné, Benyusz Marcell, Ráduly Zsolt tagok.) Időközben a bizottság összetételében több alkalommal is változás állt be. Először Aleváné Siteri Éva mondott le tisztségéről, helyette Czifra Sándornét kértük fel, hogy vegyen részt a bizottság munkájában. Később Benyusz Marcell is távozott, az ő helyére Szabóné Balázs Beátát választotta meg a képviselő testület.

Előző félévi beszámolónkban már jeleztük, hogy a személyi változások során szembesült a bizottság azzal a sajnálatos ténnyel, hogy mulasztás történt egy korábbi tag részéről, hiszen több anyagot is, amit megtárgyaltunk és elkészítettünk nem továbbította az önkormányzat felé és ezáltal nem tudtuk az anyagot visszahozni. A második félévben új javaslatot azért nem tettünk, mert azt vállaltuk, hogy pótoljuk a hiányzó anyagokat, és amelyiket nem sikerül megtalálnunk, arról újabb javaslatot készítünk. Ebben a félévben ezeknek az anyagoknak a keresésével, rendszerezésével foglalkoztunk. Néhányat sikerült megtalálni, de a következő anyagokat valószínűleg újra kell készíteni.

Sepsi Sándor költői munkássága-Teljes anyagot pótolni kell.

Gombás András munkássága,-Teljes anyagot pótolni kell

Hankó András munkássága,-Az életrajzi adatok megvannak, de a javaslatot a megfelelő formátumban kell elkészíteni.

**A Helyi értéktárba eddig felvett értékek:**

1.     A nemzetközileg elismert Kabay házaspár: Kabay János és Dr. Kelp Ilona közös tudományos életműve, munkássága,- **Hungarikum lett 2016-ban**

2.    A Kabay házaspár találmányát életre keltő, általuk alapított és „3. gyermekükként” szeretett” tiszavasvári Alkaloida Vegyészeti Gyár Zrt.,

3.   A tiszavasvári Zúzos-lé vagy más néven a vasvári Zúzos leves, mint a büdszentmihályi

eredetű, s a tiszavasvári kistérségben is népszerű, speciális népi étel,

4.   A tiszavasvári Szentmihályi Gyógyfürdő

5.   A Tiszavasváriban és megyeszerte népszerű tájétel, az Öhön.

6. Bűdi boszorkányok

7. Fehér szik természetvédelmi terület- **Megyei értéktárba is bekerült 2016-ban**

8. Vasvári Pál életútja, munkássága - **Megyei értéktárba is bekerült 2016-ban**

9. Pethe Ferenc életútja és munkássága **- Megyei értéktárba is bekerült 2016-ban**

1. A Dezsavű Színkör kulturális, művészi tevékenysége
2. Matiz János faműves, festőművész, fafaragó munkássága
3. Hétszínvirág bábcsoport kulturális, alkotó tevékenysége
4. Langaméta Óvodai, szakmai munkaközösségének értékmentő, gyűjtő tevékenysége
5. Gombás András polihisztor munkássága- nincs meg az anyag
6. Sepsi Sándor költői munkássága- nincs meg az anyag
7. Ádám Lajos fafaragó munkássága
8. Musical-tanoda
9. Tiszavasvári városi fúvós zenekar
10. Kovács Béla fafaragó népi iparművész és Kovács Béláné grillázskészítő
11. Hankó András munkássága- az életrajzi adatok megvannak, de a javaslattétel nem megfelelő formátumban van.

**Tervezett, de még eddig meg nem valósított javaslatok:**

A helyi értéktárban már szereplő Tiszavasvári városi fúvós zenekar javaslattétele a megyei értéktárba.

Róka Sándorné grillázskészítő munkássága.

Sportmúzeum felvétele a települési értékek közé.

Balogh László és Balogh Lászlóné Ila néni munkássága.

Bölcs Bagoly Szögi Lajos Oktatóközpont értékteremtő munkájának felvételét a települési értéktárba.

Asztali foci világbajnok csapat.

Energia erdő, mint természeti különlegesség.

Az önkormányzati honlapon szereplő adatokat feltétlenül frissíteni kell, mert ott jelenleg még csak tíz elfogadott érték szerepel. Ez már korábban is felmerült, de mindenképpen konkrét személyt kell kijelölni a feladatra, hogy valóban meg is valósuljon.

A jövőben megvalósítandó javaslatként vetettük fel bizottsági ülésen, hogy az értéktárba felvett értékeket a Vasvári Hírmondóban és a Városi televízióban is lehetne népszerűsíteni. A nagyobb nyilvánosság valószínűleg felszínre hozna olyan új értékeket, amelyek érdemesek arra, hogy bekerüljenek az értéktárba.

Bízom benne, hogy ezzel az összegzéssel segíteni tudtam a bizottság további munkáját. Munkájuhoz sok sikert és jó egészséget kívánok.

Tiszavasvári; 2020. január. 17.

Sipos Ibolya

TÉB elnök