**ELŐTERJESZTÉS**

Tiszavasvári Város Önkormányzata Képviselő-testületének

2020. január 30-án tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/1162/2020.

A napirend előterjesztője: Szőke Zoltán polgármester

Az előterjesztést készítette: Ládi Zsanett köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2020. január 24.

**Ládi Zsanett**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**11/2019. (I.31.) Kt. számú határozat:**

A képviselő-testület elfogadta Kompár László vállalkozó által benyújtott 2018. évi hulladékgazdálkodási jelentést. A döntésről tájékoztattam a vállalkozót.

**17/2019. (I.31.) Kt. számú határozat:**

A képviselő-testület elfogadta, hogy a Tiszavasvári Általános Iskola felvételi körzethatára Tiszavasvári Város közigazgatási területére kerüljön megállapításra. A testület döntéséről értesítettem a Sz-Sz-B. Megyei Kormányhivatalának Nyíregyháza Járási Hivatalát.

**18/2019. (I.31.) Kt. számú határozat:**

A képviselő-testület arról döntött, hogy jóváhagyja a Tiszavasvári Bölcsőde nyári nyitvatartási rendjét, mely szerint 2019. június 24. napjától 2019. július 12. napjáig zárva tart.A döntésről az intézmény vezetőjét tájékoztattam.

**21/2019. (I.31.) Kt. számú határozat:**

A képviselő-testület elfogadta a Roma Nemzetiségi Önkormányzattal kötendő együttműködési megállapodás tervezetet. A megállapodási tervezetet aláírtam és továbbítottam az RNÖ elnök részére.

**22/2019. (I.31.) Kt. számú határozat:**

A képviselő-testület elfogadta a Ruszin Nemzetiségi Önkormányzattal kötendő együttműködési megállapodás tervezetet. A megállapodási tervezetet aláírtam és továbbítottam az RNÖ elnök részére.

**26/2019. (I.31.) Kt. számú határozat:**

A képviselő-testület elfogadta a határozat-tervezet mellékletét képező megbízási szerződés tervezetet az adatvédelmi tisztviselői feladatok ellátására. A szerződést aláírtam és továbbítottam a megbízott félnek.

**37/2019. (II.14.) Kt. számú határozat:**

A képviselő-testület elfogadta a Városi Kincstár alapító okirat módosítását, mely az alábbiakra vonatkozott: az intézmény telephelyire vonatkozó táblázat 3. pontjában történő aktualizálás, illetve az intézmény alaptevékenységének kormányzati funkció szerinti megjelölésére vonatkozó aktualizálásai. A módosító okirattal kezdeményeztem a Magyar Államkincstárnál a törzskönyvi nyilvántartáson való módosítások átvezetését, valamit a döntésről tájékoztattam a Városi Kincstár gazdasági vezetőjét.

**43/2019. (II.14.) Kt. számú határozat:**

A képviselő-testület elfogadta a rászoruló gyermekek intézményen kívüli szünidei étkeztetési szerződések módosítását. A feladatot a Tiszavasvári Város Közétkeztetési Nonprofit Kft. és a Tiszavasvári Bölcsőde látja el. A módosítás kezdeményezésének legfőbb oka volt mindkét szerződés esetén a feladatellátásra központilag kapott támogatás csökkenése. A 2018. évben 570 Ft/fő/nap támogatást kapott az önkormányzatunk, ami 2019. évben 542 Ft/fő/nap. Ennek megfelelően módosításra kerültek a korábbi napi támogatási összegek 542 Ft/fő/nap összegre csökkentése miatt a szerződések ide vonatkozó pontjai. A szerződések a felek által aláírásra kerültek, abból minden fél részére átadásra került 1-1 példány.

**51/2019. (II.14.) Kt. számú határozat:**

A képviselő-testület elfogadta a Dessewffy család újra temetéséről szóló pénzügyi és szakmai beszámolót. A döntésről tájékoztattam a Tiszavasvári Városért Alapítvány elnökét.

**52/2019. (II.14.) Kt. számú határozat:**

A képviselő-testület elfogadta a Tiszavasvári Szabadidős Programszervező Egyesület 2018. évi tevékenységét érintő pénzügyi és szakmai beszámolót. A döntésről tájékoztattam az egyesület elnökét.

**53/2019. (II.14.) Kt. számú határozat:**

A képviselő-testület elfogadta a Tiszavasvári Diáksport Egyesület 2018. évi tevékenységét érintő pénzügyi és szakmai beszámolót. A döntésről tájékoztattam az egyesület elnökét.

**54/2019. (II.14.) Kt. számú határozat:**

A képviselő-testület elfogadta a TSE 2018. évi tevékenységét érintő pénzügyi és szakmai beszámolót. A döntésről tájékoztattam az egyesület elnökét.

**55/2019. (II.14.) Kt. számú határozat:**

A képviselő-testület elfogadta a Tiszavasvári Önkormányzati Tűzoltóság 2018. évi tevékenységét érintő pénzügyi és szakmai beszámolót. A döntésről tájékoztattam az egyesület elnökét. A tűzoltók bérrendezéséről szóló kezdeményezést továbbítottam a belügyminiszter részére.

**56/2019. (II.14.) Kt. számú határozat:**

A képviselő-testület elfogadta a Tiszavasvári Olimpiai Baráti Kör Egyesület 2018. évi tevékenységét érintő pénzügyi és szakmai beszámolót. A döntésről tájékoztattam az egyesület elnökét.

**65/2019. (II. 28.) Kt. számú határozat:**

A képviselő-testület elfogadta Tiszavasvári Város Önkormányzata, a Magiszter Magyarországi Alapítvány, és az Esélytér Intézményfenntartó közötti, a Magiszter Magyarországi Alapítvány fenntartásában lévő köznevelési intézmény fenntartói jogának átadására vonatkozó háromoldalú megállapodást. A megállapodást aláírtam. A feladatellátáshoz szükséges ingatlanok ingyenes használatára vonatkozó szerződést a 2019. május 14-i ülésen tárgyalta és fogadta el a képviselő-testület. A döntésről tájékoztattam a Magiszter Magyarországi Alapítvány és az Esélytér Intézményfenntartó képviselőit.

**69/2019. (II.28.) Kt. számú határozat:**

A közszolgáltatási szerződést módosító okiratot aláírtam, a döntésről a TIVA-Szolg Nonprofit Kft. ügyvezetőjét értesítettem.

**70/2019. (II.28.) Kt. számú határozat:**

Tiszavasvári Város Önkormányzata, a téli rezsicsökkentésben korábban nem részesült, vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló 1602/2018. (XI. 27.) Korm. határozat 2. sz. melléklete alapján központi támogatásban részesült. Önkormányzatunk ajánlattételi eljárást folytatott le, melyet követően a következő eredmény született: 3 fűtőanyag esetében (szén, tűzifa és brikett/pellett) Losonczi Sándor vállalkozóval, propán-bután palackos gáz esetében a Vásártéri Presszó, Nagy Piroska vállalkozóval történt szerződéskötés a támogatás biztosítására. 2 háztartás esetében pedig tartályos gáz feltöltésére 12.000 Ft/háztartás összeg került biztosításra az adott igénylő szolgáltatója részére történő kifizetéssel. A tüzelőanyagok átvételére 2019. december 15-ig volt lehetőség a vállalkozóknál, a támogatás elszámolási határideje 2020. február 14.

**71/2019. (II.28.) Kt. számú határozat:**

A képviselő-testület elfogadta a Közbeszerzési szabályzat módosítását, egységes szerkezetbe foglaltan.

**72/2019. (II.28.) Kt. számú határozat:**

A képviselő-testület elfogadta Tiszavasvári Város Önkormányzatának 2019. évi éves ellenőrzési tervét.

**81/2019. (III.28.) Kt. számú határozat:**

A képviselő-testület elfogadta a Nyíregyházi Katasztrófavédelmi Kirendeltség tevékenységéről szóló beszámolót. A döntésről tájékoztattam a kirendeltség elnökét.

**84/2019. (III.28.) Kt. számú határozat:**

A képviselő-testület elfogadta a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező szolgáltatási önköltséget, valamint az étkeztetési nyersanyagnormák változásait a 2019. évre vonatkozóan. A döntésről tájékoztattam az intézmény vezetőjét.

**87/2019. (III.28.) Kt. számú határozat:**

A képviselő-testület elfogadta az alapellátás keretében vállalkozó orvosok 2018. évi beszámolóját. A döntésről értesítettem az érintett szakorvosokat.

**88/2019. (III.28.) Kt. számú határozat:**

A képviselő-testület 2016. évben döntött arról, hogy a Magyar Vöröskereszt Szabolcs-Szatmár- Bereg Megyei Szervezete, (székhely: 4400 Nyíregyháza, Malom út 3. Sz., adószáma: 19202451-2-15,; képviseli: Gurály Edina, megyei igazgató) mint a Magyar Vöröskereszt Szabolcs- Szatmár- Bereg Megyei Szervezete NYITOTT- Ház Anya- Gyermek Segítőotthonának fenntartója, valamint Tiszavasvári Város Önkormányzata szerződő felek között ellátási szerződés jöjjön létre a gyermekek átmeneti otthona kötelező önkormányzati feladatellátás biztosítására. Az ellátási szerződés 15. pontja értelmében a szolgáltatást nyújtó szakmai tevékenységéről évente egy alkalommal köteles beszámolni.

A képviselő-testület elfogadta a Magyar Vöröskereszt Szabolcs-Szatmár-Bereg Megyei Szervezetének 2018. évi szakmai beszámolóját. A döntésről tájékoztattam a Magyar Vöröskereszt Szabolcs-Szatmár-Bereg Megyei Szervezetének igazgatóját.

**89/2019. (III.28.) Kt. számú határozat:**

A képviselő-testület elfogadta az intézmény vezetője által készített Kornisné Liptay Elza Szociális és Gyermekjóléti Központ 2018. évi szakmai beszámolóját. A döntésről tájékoztattam az intézmény vezetőjét.

**90/2019. (III.28.) Kt. számú határozat:**

A képviselő-testület elfogadta az intézményvezető által megállapított, a személyes gondoskodást nyújtó gyermekjóléti alapellátás keretében biztosított gyermekek napközbeni ellátása vonatkozásában a szolgáltatási önköltségeket a 2019. évre vonatkozóan, valamint döntött arról, hogy a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 25/2018. (XI. 23.) önkormányzati rendelettel módosított 6/2018. (III. 29.) önkormányzati rendelet 1. és 2. mellékletében meghatározott térítési díjak mértékét változatlanul hagyja.

A döntésről tájékoztattam az intézmény vezetőjét.

**91/2019. (III.28.) Kt. számú határozat:**

A képviselő-testület elfogadta a Tiszavasvári Sportegyesület 2016. évi MLSZ TAO Sportfejlesztési Programjához biztosított támogatás felhasználásáról szóló pénzügyi és szakmai beszámolót. A döntésről értesítettem a TSE elnökét.

**92/2019. (III.28.) Kt. számú határozat:**

A képviselő-testület elfogadta a Tiszavasvári Sportegyesület 2017. évi MLSZ TAO Sportfejlesztési Programjához biztosított támogatás felhasználásáról szóló pénzügyi és szakmai beszámolót. A döntésről értesítettem a TSE elnökét.

**93/2019. (III.28.) Kt. számú határozat:**

A képviselő-testület elfogadta a Tiszavasvári Sportegyesület 2017. évi MKSZ TAO Sportfejlesztési Programjához biztosított támogatás felhasználásáról szóló pénzügyi és szakmai beszámolót. A döntésről értesítettem a TSE elnökét

**94/2019. (III.28.) Kt. számú határozat:**

A képviselő-testület támogatta a Tiszavasvári Sport Klub kérelmében leírt, a 2287/12 hrsz-ú önkormányzati tulajdonú ingatlanon streetball pálya világítás kiépítésére pályázat beadását, azzal, hogy ahhoz önerőt nem biztosít. A pályázathoz szükséges dokumentumokat a TSK rendelkezésére bocsájtottuk, és a döntésről a TSK elnökét tájékoztattam.

**96/2019. (III.28.) Kt. számú határozat:**

A képviselő testület döntött arról, hogy kezdeményezi a Szabolcs-Szatmár Bereg Megyei Kormányhivatalnál a Kornisné Liptay Elza Szociális és Gyermekjóléti Központ, 4440 Tiszavasvári, Hősök u. 38. sz. alatti telephelyén biztosított házi segítségnyújtás szociális alapszolgáltatás esetén a működési engedély módosítását abban, hogy ellátotti létszám csökkentése 81 főről 73 főre történjen. A döntésről tájékoztattam az intézmény vezetőjét, aki megküldte részemre az ehhez kapcsolódó szakmai dokumentumok módosítását, melyeket a Szociális és Humán Bizottság a 63/2019. (IV.29.) SZHB sz. határozatával elfogadott.

Az intézmény fenntartója képviseletében az ellátotti létszámcsökkentéssel kapcsolatos engedély módosítási kérelmet benyújtottam az engedélyező hatóság részére. A módosított működési engedély 2019. május 7. napján véglegessé vált.

**97/2019. (III.28.) Kt. számú határozat:**

A képviselő-testület döntött arról, hogy kezdeményezi a Szociális és Gyermekvédelmi Főigazgatóságnál a 2019. évi jelzőrendszeres házi segítségnyújtásra vonatkozóan a 2018. évhez képest 2.658.400 Ft többletfinanszírozást. A döntésről tájékoztattam az intézmény vezetőjét. A kezdeményezést megküldtem a Szociális és Gyermekvédelmi Főigazgatóság részére, mely elutasításra került.

**98/2019. (III.28.) Kt. számú határozat:**

A tűzoltók bérrendezéséről szóló kezdeményezést elküldtem dr. Pintér Sándor belügyminiszter úr részére. A levél tartalmáról és elküldéséről értesítettem Németh Zoltán tűzoltóparancsnokot.

**99/2019. (III.28.) Kt. számú határozat:**

A képviselő-testület elfogadta az intézmény vezetője által készített Tiszavasvári Bölcsőde 2018. évi szakmai beszámolóját. A döntésről tájékoztattam az intézmény vezetőjét.

**100/2019. (III.28.) Kt. számú határozat:**

A képviselő-testület elfogadta az intézmény gazdasági vezetője által készített Városi Kincstár 2018. évi szakmai beszámolóját. A döntésről tájékoztattam az intézmény gazdasági vezetőjét.

**114/2019. (III.28.) Kt. számú határozat:**

A képviselő-testület jóváhagyta a határozat mellékleteit képező Városi sportlétesítmények használati szabályzatait, az abban foglalt tartalommal, és hozzájárult az abban meghatározott díjtételek alkalmazásához 2019. április 1-jétől. A döntésről tájékoztattam a Városi Kincstár gazdasági vezetőjét.

**118/2019. (III. 28.) Kt. számú határozat:**

A képviselő-testület elrendelte a Tiszavasvári Településszolgáltatási és Vagyonkezelő Nonprofit Kft. 2017-2018. évre vonatkozó általános célú – gazdálkodási, szervezeti és a Kft. szerződéses állományára vonatkozó – átvilágítását. Az 1. pontban meghatározott feladat elvégzésére az árajánlatokat bekértem, a megbízási szerződést megkötöttem. Az átvilágítás eredményéről a 2019. július 25-i testületi ülésen tájékoztattam a Képviselő-testületet. A Tiszavasvári Településszolgáltatási és Vagyonkezelő Nonprofit Kft. ügyvezetőjét a döntésről tájékoztattam.

**135/2019. (IV.9.) Kt. számú határozat:**

A képviselő-testület kinyilvánította szándékát a rendkívüli önkormányzati támogatás igénylésének benyújtására. A támogatási igény benyújtásához szükséges iratokat biztosítottam.

**158/2019. (IV.30.) Kt. számú határozat:**

Nyíregyházi Szakképzési Centrum Tiszavasvári Szakgimnáziumát, Szakközépiskoláját és Kollégiumát érintő átszervezési javaslatát. A döntésről a Nyíregyházi Szakképzési Centrumot értesítettem.

**160/2019. (IV.30.) Kt. számú határozat:**

A képviselő-testület elfogadta a települési önkormányzatok rendkívüli önkormányzati támogatására vonatkozó igény benyújtásáról szóló 135/2019. (IV.9.) Kt. számú határozatának módosítását.

**166/2019. (V.14.) Kt. számú határozat:**

A képviselő-testület elfogadta a rendőrség éves jelentését, melyről a rendőrséget tájékoztattam.

**167/2019. (V.14.) Kt. számú határozat:**

A képviselő-testület elfogadta a polgárőrség tevékenységéről szóló éves jelentését, melyről a polgárőrséget tájékoztattam.

**168/2019. (V. 14.) Kt. számú határozat:**

A képviselő-testület elfogadta Tiszavasvári Város Önkormányzata, az Esélytér Intézményfenntartó, mint intézményfenntartó, valamint a Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola, mint intézmény között kötendő köznevelési megállapodást. A megállapodást aláírtam. A döntésről tájékoztattam az Esélytér Intézményfenntartó képviselőjét.

**169/2019. (V.14.) Kt. számú határozat:**

A képviselő-testület kezdeményezte a Tiszavasvári Város Önkormányzata és a Magyarországi Magiszter Alapítvány között - a tiszavasvári 2699/1, 2686/2 és a 2708 hrsz-ú, a valóságban a Tiszavasvári, Petőfi S. u. 8., Petőfi S. u. 24. és Kossuth u. 76. szám alatti ingatlanokra – 2016. május 23-án kötött használati szerződés közös megegyezéssel történő megszüntetését. Kezdeményezte továbbá a Tiszavasvári Város Önkormányzata és az Esélytér Intézményfenntartó között, a Tiszavasvári Város Önkormányzata tulajdonában lévő tiszavasvári 2699/1, 2686/2 és a 2708 hrsz-ú, a valóságban a 4440, Tiszavasvári, Petőfi S. utca 8., Petőfi S. utca 24. és Kossuth út 76. szám alatti ingatlanok – óvoda, iskola – ingyenes használatára vonatkozó szerződés megkötését. Az erre vonatkozó megállapodásokat aláírtam. A döntésről tájékoztattam a Magyarországi Magiszter Alapítvány és az Esélytér Intézményfenntartó képviselőit.

**170/2019. (V.14.) Kt. számú határozat:**

A képviselő-testület döntött az Esélytér Intézményfenntartó, valamint a Tiszavasvári Város Közétkeztetési Nonprofit Kft. között, a Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola Tiszavasvári Tagintézményében a gyermekek, tanulók számára a Gyvt. 21/A. § (1) bekezdésben meghatározott gyermekétkeztetés biztosítására vonatkozó megállapodás megkötéséről. A megállapodást aláírtam. A képviselő-testület kezdeményezte Tiszavasvári Város Önkormányzata és a Magyarországi Magiszter Alapítvány, mint szerződő felek, valamint a Tiszavasvári Város Közétkeztetési Nonprofit Kft. és a Városi Kincstár Tiszavasvári, mint együttműködő felek között – a Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola Tiszavasvári Tagintézményében a gyermekek, tanulók számára a Gyvt. 21/A. § (1) bekezdésben meghatározott gyermekétkeztetés biztosítására – 2018. május 14. napján - kötött megállapodás közös megegyezéssel történő megszüntetését. Az erről szóló megállapodást aláírtam. A döntésről tájékoztattam a Magyarországi Magiszter Alapítvány, a Tiszavasvári Város Közétkeztetési Nonprofit Kft., a Városi Kincstár Tiszavasvári és az Esélytér Intézményfenntartó képviselőit.

**175/2019. (V.14.) Kt. számú határozat:**

A képviselő-testület arról döntött, hogy „Az év pedagógusa” Kitüntető díjat Olajosné Agócs Margitnak adományozza. A határozatban foglalt kötelességemnek eleget téve gondoskodtam a kitüntető díjról, tárgyjutalomról és az oklevélről, valamint ezek átadásáról.

**176/2019. (V.14.) Kt. számú határozat:**

A képviselő-testület arról döntött, hogy a „Vasvári Pál” Gyermekdíj kitüntető díjat Szabó Szonja Annának adományozza. A határozatban foglalt kötelességemnek eleget téve gondoskodtam a kitüntető díjról, tárgyjutalomról és az oklevélről, valamint ezek átadásáról.

**178/2019. (V.30.) Kt. számú határozat:**

A Képviselő-testület a város gyermekjóléti és gyermekvédelmi feladatainak 2018. évi ellátásáról szóló átfogó értékelést elfogadta. Az értékelő dokumentumot a Szabolcs-Szatmár Bereg Megyei Kormányhivatal Szociális és Gyámhivatal részére megküldtem.

**179/2019.(V.30.) Kt. számú határozat:**

A Képviselő-testület döntött a tiszavasvári járóbeteg szakellátás szakorvosi kapacitásainak más szakmába történő átcsoportosításáról a meglévő kapacitás terhére, az alábbiak szerint: sebészet meglévő 8 óraszámból, fül-orr gégegyógyászat meglévő 10 óraszámból szakrendelésenként 2-2 óraszámot, és fogászati röntgen meglévő 17 óraszámból 4 óraszámot, összesen 8 óraszámot kardiológia szakmára. A kapacitás-átcsoportosítás érdekében az engedélyezéshez szükséges kérelmet benyújtottam az illetékes hatósághoz. Az átcsoportosítást a hatóság engedélyezte, a határozat véglegessé vált.

**192/2019. (V.30.) Kt. számú határozat:**

A TSK által beadott SFP-13157/2019/MKOSZ számú pályázatot streetball pálya világítás kiépítése tárgyban a képviselő-testület tudomásul vette. A döntésről tájékoztattam a Tiszavasvári Sport Klub elnökét.

**198/2019. (V.30.) Kt. számú határozata:**

A képviselő-testület kifejezte azon szándékát, hogy értékesíteni kívánja az 1/1 tulajdoni hányadában álló, tiszavasvári 3 hrsz-ú - a valóságban 4440 Tiszavasvári, Báthori utca 2. szám alatti – *„kivett irodaház”* művelési ágú ingatlant a Magyar Állam részére, azzal, hogy a Szabolcs-Szatmár-Bereg Megyei Kormányhivatal - mint az értékesíteni kívánt ingatlan jelenlegi használója - vagyonkezelői jog keretében az ingatlant Munkaügyi Kirendeltség működtetése, annak feladatellátása céljából használja.

**213/2019.(VI.26.) Kt. számú határozat:**

A képviselő testület döntött arról, hogy nem javasolja a Kornisné Liptay Elza Szociális és Gyermekjóléti Központ intézményvezetője által javasolt, a támogató szolgálat keretein belül a 60 Ft/szállítási km városon kívüli szállítási díj bevezetését, hiszen a megadott adatok alapján az jelentős többletkiadást okozott volna az önkormányzat részére. A döntésről tájékoztattam az intézmény vezetőjét, melyet követően további egyeztetés történt az ügyben a Városi Kincstár vezetője, az intézményvezető és a Szociális és Humán Bizottság elnöke részvételével. Az önköltség felülvizsgálatra került a szolgáltatás esetén, valamint állásfoglalás kérése történt a Sz-Sz-B Megyei Kormányhivataltól.

**217/2019.(VI.26.) Kt. számú határozat:**

Az Önkormányzat belső ellenőre vizsgálta az intézmények szabályzatait. Ezen vizsgálat során javasolta, hogy a Városi Kincstár működésében kerüljenek változtatásra az utalványozással és a szabályzatok készítésével kapcsolatos szabályok, így ezek a Városi Bölcsődével kötött együttműködési megállapodáson átvezetésre kerültek, azt a képviselő-testület elfogadta.

A módosított megállapodás a felek által aláírásra került, és részükre átadásra került annak 1-1 példánya.

**218/2019.(VI.26.) Kt. számú határozat:**

Az Önkormányzat belső ellenőre vizsgálta az intézmények szabályzatait. Ezen vizsgálat során javasolta, hogy a Városi Kincstár működésében kerüljenek változtatásra az utalványozással és a szabályzatok készítésével kapcsolatos szabályok, így ezek a Tiszavasvári Egyesített Óvodai Intézménnyel kötött együttműködési megállapodáson átvezetésre kerültek, azt a képviselő-testület elfogadta.

A módosított megállapodás a felek által aláírásra került, és részükre átadásra került annak 1-1 példánya.

**219/2019.(VI.26.) Kt. számú határozat:**

Az Önkormányzat belső ellenőre vizsgálta az intézmények szabályzatait. Ezen vizsgálat során javasolta, hogy a Városi Kincstár működésében kerüljenek változtatásra az utalványozással és a szabályzatok készítésével kapcsolatos szabályok, így ezek a Kornisné Liptay Elza Szociális és Gyermekjóléti Központtal kötött együttműködési megállapodáson átvezetésre kerültek, azt a képviselő-testület elfogadta. A módosított megállapodás a felek által aláírásra került, és részükre átadásra került annak 1-1 példánya.

**220/2019.(VI.26.) Kt. számú határozat:**

Az Önkormányzat belső ellenőre vizsgálta az intézmények szabályzatait. Ezen vizsgálat során javasolta, hogy a Városi Kincstár működésében kerüljenek változtatásra az utalványozással és a szabályzatok készítésével kapcsolatos szabályok, így ezek Egyesített Közművelődési Intézmény és Könyvtárral kötött együttműködési megállapodáson átvezetésre kerültek, azt a képviselő-testület elfogadta. A módosított megállapodás a felek által aláírásra került, és részükre átadásra került annak 1-1 példánya.

**221/2019. (VI.26.) Kt. számú határozat:**

A képviselő-testület kezdeményezte Tiszavasvári Város Önkormányzata, valamint a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság között - közfoglalkoztatási, valamint zöldfelület kezelési, városüzemeltetési, közutak karbantartására vonatkozásában - a 2017. december 1. napján létrejött közszolgáltatási szerződés módosítását. A szerződést módosító okiratot aláírtam. A TIVA-Szolg Nonprofit Kft. értesítettem a döntésről.

**236/2019. (VI.26.) Kt. számú határozat:**

A képviselő-testület a 2019. évi sportfejlesztési program keretében a TSE által benyújtott MKSZ TAO támogatáshoz szükséges önerő biztosításáról döntött. A határozat 1. számú mellékletét képező tulajdonosi hozzájáruló nyilatkozatot és az önrész rendelkezésre bocsájtásáról szóló nyilatkozatot aláírtam.

**237/2019. (VI.26.) Kt. számú határozat:**

A képviselő-testület a 2019. évi sportfejlesztési program keretében a TSE által benyújtott MLSZ TAO támogatáshoz szükséges önerő biztosításáról döntött. A határozat 1. számú mellékletét képező tulajdonosi hozzájáruló nyilatkozatot és az önrész rendelkezésre bocsájtásáról szóló nyilatkozatot, valamint az építési beruházásról szóló nyilatkozatokat aláírtam.

**238/2019. (VI.26.) Kt. számú határozat:**

A képviselő-testület döntött arról, hogy a Kompár László vállalkozó részére fizetendő, a hulladékgyűjtő konténerekkel kapcsolatos korábbi rendeltetésszerű használatból erdő költségei megtérítését 498.643 Ft összegben elfogadja és megfizeti 2019. július 31. napjáig. A döntésről tájékoztattam a vállalkozót, illetve a kért összeg kifizetése 2019. július 31. napján megtörtént.

**242/2019. (VI.26.) Kt. számú határozat:**

A Képviselő-testület jóváhagyta a Tiszavasvári Város Önkormányzatának 2019-2025 évre vonatkozó Sportkoncepcióját. Gondoskodtam a koncepció honlapon való közzétételéről.

**250/2019. (VI.26.) Kt. számú határozat:**

A képviselő-testület elfogadta azt a kezdeményezést, melyben az önkormányzat kormányzati támogatás biztosítását kéri a városunkban/járásban felmerülő kóbor eb probléma kezelésére egy gyepmesteri telep létrehozása érdekében. A kezdeményezés megküldésre került a járáshoz tartozó települések polgármestereinek. A megkeresés ezt követően megküldésre került a Pénzügyminisztérium részére, ahonnan áttételre került a Belügyminisztériumhoz. A feladatra plusz költségvetési fedezetet nem kaptunk. A képviselő-testület javasolta a későbbiekben egy gyepmesteri telep kialakítása vizsgálatát a közmunka programok keretében.

**256/2019. (VII.10.) Kt. számú határozat:**

A képviselő-testület jóváhagyta a Városi Kincstár Tiszavasvári és a Tiszavasvári Sportegyesület között a Tiszavasvári, Petőfi u. 1. sz. alatti Sportcsarnok épületének bérlete tárgyában 2018/2019. évre létrejött, bérleti szerződés módosítását. A döntésről tájékoztattam a Városi Kincstár vezetőjét.

**271/2019. (VII.25.) Kt. számú határozat:**

A képviselő-testület elfogadta az Egyesített Közművelődési Intézmény és Könyvtár igazgatói álláshelyének betöltésére vonatkozó pályázati kiírást a határozat melléklete szerinti tartalommal. A pályázat kiírásra került a meghatározott felületeken. A beadási határidő 2019. augusztus 31. napja volt. A kiírásra 1 pályázat érkezett. A képviselő-testület egy későbbi döntésével a benyújtott pályamű érvénytelensége következtében a pályázati eljárást eredménytelennek nyilvánította. A pályázót értesítettem a döntésről. Az Egyesített Közművelődési Intézmény és Könyvtár Igazgató (magasabb vezető) beosztás betöltésére vonatkozó pályázat ismételten kiírásra került.

**272/2019. (VII.25.) Kt. számú határozat:**

Aláírásra került mind a jelzőrendszeres házi segítségnyújtás, mind a fogyatékos személyek otthona vonatkozásában is a 2019. évi a támogatási szerződés az eredeti finanszírozási összeggel, melyeket a képviselő-testület utólagosan jóváhagyott. A döntésről tájékoztattam a Szociális és Gyermekvédelmi Főigazgatóságot.

**273/2019. (VII.25.) Kt. számú határozat:**

A képviselő-testület elfogadta az önkormányzati feladatellátáshoz kapcsolódó gyermekétkeztetési feladatra vonatkozó új szerződést 2019. június 13. napi hatályba lépéssel a következő indok miatt: a Közétkeztetési Kft. beolvadt a Tiva-Szolg Kft-be 2019. június 13. napjával. A szerződés aláírásra került, és annak 1-1 példányai a felek részére átadásra került.

**274/2019. (VII.25.) Kt. számú határozat:**

A képviselő-testület elfogadta a gyermekétkeztetésre vonatkozó szerződés módosítását 2019. szeptember 1. napjától a következő döntés okán: A Magyarországi Magiszter Alapítvány által addig biztosított oktatási, nevelési feladat jogutódlással, képviselő-testület által is elfogadottan átadásra került egyházi működtető részére. Ezt követően a gyermekétkeztetési normatívát nem az önkormányzat igényli, így az alapítványt a szerződésből törölni szükséges. A szerződés módosítása aláírásra került, és annak 1-1 példányai a felek részére átadásra került.

**282/2019. (VII.25.) Kt. számú határozat:**

A Tiszavasvári-Szorgalmatos Szennyvíz-Közmű tulajdonközösség NAV-nál bejelentett képviselőjének személyéről határozott a testület. A határozatról az adóhatóságot értesítettem.

**297/2019. (VII.25.) Kt. számú határozat:**

A képviselő-testület arról döntött, hogy a „Pethe Ferenc” Kitüntető díjat Nagy Máriának adományozza. A határozatban foglalt kötelességemnek eleget téve gondoskodtam a kitüntető díjról, tárgyjutalomról és az oklevélről, valamint ezek átadásáról.

**311/2019. (VIII.29.) Kt. számú határozat:**

A képviselő-testület elfogadta a Városi Kincstár alapító okirat módosítását. A módosítás oka az alábbi: A Városi Kincstár üzemeltetésében lévő Városi Sportcsarnok sportrendezvényeket szeretne szervezni, adott esetekben belépő szedésével. Ezen lehetőség megteremtése érdekében volt szükséges az alábbi kormányzati funkciószám felvétele a Városi Kincstár alapító okiratába: 081045 Szabadidősport- (rekreációs sport-) tevékenység támogatása. A módosító okirattal kezdeményeztem a Magyar Államkincstárnál a törzskönyvi nyilvántartáson való módosítás átvezetését, valamit a döntésről tájékoztattam a Városi Kincstár vezetőjét.

**312/2019. (VIII.29.) Kt. számú határozat:**

A képviselő-testület a Muki-Épker Korlátolt Felelősségű Társaság ajánlatát érvényesnek, a közbeszerzési eljárást eredményesnek nyilvánította. Megállapította, hogy az értékelési szempontok alapján a legkedvezőbb, gazdaságilag legelőnyösebb, érvényes ajánlatot a Muki-Épker Korlátolt Felelősségű Társaság adta, így az eljárás nyertesének a Muki-Épker Korlátolt Felelősségű Társaságot hirdette ki. A vállalkozási szerződést a Muki-Épker Korlátolt Felelősségű Társasággal nettó 39.980.609 Ft. – összegben megkötöttem, az ajánlattevőket a döntésről tájékoztattam.

**313/2019. (VIII.29.) Kt. számú határozat:**

A képviselő-testület a TOP-7.1.1-16-H-ERFA-2018-00028 azonosítószámú pályázattal kapcsolatos „Találkozások tere kialakítása” tárgyban „Mobilszínpad beszerzés fény és hangtechnikával” lefolytatott közbeszerzést eredménytelenné nyilvánította. A döntésről értesítettem az Ajánlattevőket, az új eljárás kiírásra került.

**316/2019. (VIII.29.) Kt. számú határozat:**

Közművelődési érdekeltségnövelő támogatásra vonatkozó pályázat benyújtásáról döntött a testület. A pályázat elkészítéséről gondoskodtam, az határidőben benyújtásra került.

**317/2019. (VIII.29.) és 393/2019. (XI.28.) Kt. számú határozatok:**

Az első határozattal a képviselő-testület felkérte a Kft. ügyvezetőjét, hogy a Kft. elavult gépjárművei fejlesztése érdekében vizsgálja meg a tartós bérleti, hitel- és lízing konstrukció keretében történő gépjárműbérlést. Az erről szóló anyagot a Kft ügyvezetője elkészítette, melyet a testület elé terjesztettem. Ez alapján a 393/2019. (XI.28.) Kt. számú határozatában a képviselő-testület javasolta a Tiva-Szolg Kft. ügyvezetőjének, hogy a Kft. elavult gépjárműveit 48 hónapos futamidőre tartós bérleti konstrukció keretében újítsa meg. A testület döntéséről tájékoztattam az ügyvezetőt.

**318/2019. (VIII.29.) Kt. számú határozat:**

Az előzetes egyeztetés és helyszíni szemlét követően Tiszavasváriban a 6623/2 hrsz-ú ingatlanon („Csónakázó tó területe”) valósulna meg egy kondipark 100 % támogatással. A Beruházási Ügynökség 2019. július hónapban megküldte az Önkormányzat részére az ezzel kapcsolatos Együttműködési Megállapodást, melyet 5 munkanapon belül aláírva vissza kellett juttatnunk. A képviselő-testületet az együttműködési megállapodást utólag jóváhagyta.

**319/2019. (VIII.29.) Kt. számú határozat:**

A Tenisz Szakosztály a korábban kialakított beruházások átadásáért cserébe heti 10 óra teniszpálya, és évi 5 alkalom pihenőhely használatot kérelmezett a gyári teniszpálya területére. Ezen ingyenes használat biztosítása volt szükséges a területre vonatkozó használati szabályzatban 3 éves időintervallumra vonatkozóan, melyet a képviselő-testület elfogadott. A döntésről tájékoztattam a Városi Kincstár vezetőjét.

**320/2019. (VIII.29.) Kt. számú határozat:**

A téli rezsicsökkentés keretében a tüzelőanyagok kiosztása megkezdését követően több jogosultsági kérdés is felmerült az igénylők vonatkozásában. Egyeztetéseket folytattunk az Önkormányzat, a Szabolcs-Szatmár-Bereg Megyei Katasztrófavédelmi Igazgatóság és a Magyar Államkincstár Szabolcs-Szatmár-Bereg Megyei Igazgatósága között. Azonban ezt követően is maradtak tisztázatlan kérdések. Így a képviselő-testület kezdeményezte egy megkereséssel a Belügyminisztériumtól állásfoglalás kérését, a téli rezsicsökkentéssel kapcsolatban felmerült kérdéskörben. A döntést követően az állásfoglalás kérő levelet a Minisztérium részére megküldtem. A válasz megérkezett, melyben tisztázódtak a felmerült jogosultsági kérdések. A tüzelőanyagok átvételére 2019. december 15-ig volt lehetőség a vállalkozóknál, a támogatás elszámolási határideje 2020. február 14.

**321/2019. (VIII.29.) Kt. számú határozat:**

A képviselő-testület kezdeményezte Tiszavasvári Város Önkormányzata, valamint a Csatipart Kft. között, az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű pályázati forrásból megvalósuló, „Esély Otthon” bérlakások felújítása” építési beruházás - 4440 Tiszavasvári Bercsényi utca 3. szám alatti teljesítési helyen történő – megvalósítására kötött, 2019. január 11. napján kelt vállalkozási szerződés közös megegyezéssel történő módosítását. A módosító okiratot aláírtam, a döntésről értesítettem a Csatipart Kft. ügyvezetőjét.

**322/2019. (VIII.29.) Kt. számú határozat:**

A képviselő-testület kezdeményezte a Tiszavasvári Város Önkormányzata, valamint a Csatipart Kft. között, az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű pályázati forrásból megvalósuló, „Esély Otthon” bérlakások felújítása” építési beruházás - 4440 Tiszavasvári Bocskai utca 77. szám alatti teljesítési helyen történő – megvalósítására kötött, 2019. január 11. napján kelt vállalkozási szerződés közös megegyezéssel történő módosítását. A módosító okiratot aláírtam, a döntésről értesítettem a Csatipart Kft. ügyvezetőjét.

**323/2019. (VIII.29.) Kt. számú határozat:**

A képviselő-testület úgy döntött, hogy a Tiszavasvári Város Önkormányzata, valamint a Csatipart Kft. között, az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű pályázati forrásból megvalósuló, „Esély Otthon” bérlakások felújítása” építési beruházás - 4440 Tiszavasvári, *Vasvári Pál u. 93. 2. és 3. lakás, Kossuth u. 2. szám 4. emeleti lakás, Károly Róbert u. 3. szám földszinti és emeleti lakások* szám alatti teljesítési helyen történő – megvalósítására kötött, 2019. január 11. napján kelt vállalkozási szerződéseket nem kívánja közös megegyezéssel módosítani. A döntésről értesítettem a Csatipart Kft. ügyvezetőjét.

**324/2019. (VIII.29.) Kt. számú határozat:**

A képviselő-testület elfogadta a Találkozások tere kialakítása Tiszavasváriban” című pályázatról szóló tájékoztatót.

**326/2019. (VIII.29.) Kt. számú határozat:**

A képviselő-testület megválasztotta a Helyi Választási Bizottság tagjait, akiket a jegyző határidőben kiértesített.

**327/2019. (VIII. 29.) Kt. számú határozat:**

A képviselő-testület úgy döntött, hogy nem fogadja el a Lippai és Lippai Temetkezési és Szolgáltató Kft. 2019. július 19. napján kelt, jogi képviselője útján 2019. július 22-én megküldött, a határozat 1. mellékletét képező egyezségi ajánlatát. A döntésről tájékoztattam a Lippai és Lippai Temetkezési és Szolgáltató Kft. jogi képviselőjét.

**332/2019. (IX.16.) Kt. számú határozat:**

A képviselő-testület tudomásul vette az SZSZBMFÜ Szabolcs-Szatmár-Bereg Megyei Területfejlesztési és Környezetgazdálkodási Nonprofit Kft. TOP-1.2.1-15-SB1-2016-00018 azonosító számú, Nyíri Mezőség turisztikai kínálatának integrált fejlesztése” című projekt építési kivitelezés közbeszerzési eljárásához kapcsolódó „ELJÁRÁST LEZÁRÓ DÖNTÉSI HATÁROZAT” megnevezésű, 2019. szeptember 5. napján kelt, közbeszerzési eljárást lezáró döntését. Elfogadta a projekthez kapcsolódó közbeszerzési eljárás eredményeként a *„Fehér-szik természetvédelmi terület turisztikai célú fejlesztése Tiszavasváriban”* című, 6. részajánlat tekintetében a nyertes ajánlattevővel - KONZIG-BAU Kft. kötendő vállalkozási szerződést, 11.716.712 Ft. összegben. A vállalkozási szerződést aláírtam.

**333/2019. (IX.16.) Kt. számú határozat:**

A képviselő-testület úgy döntött, hogy a BMÖGF/880-1/2019. iktatószámú támogatói okiratban *- „Az egyes kisvárosi települések fejlesztési feladatainak támogatásáról”* szóló 1480/2019. (VIII.1.) Korm. határozat alapján - Tiszavasvári Város Önkormányzata részére belterületi út- és járdafejlesztése céljából biztosított bruttó 260.000.000 Ft. támogatási összegből az alábbi utcák felújítását kívánja megvalósítani: Bocskai, Jókai, Krúdy, Szabolcsvezér, Ifjúság, Sport, Zrínyi, Eötvös, Szent István, Iskola, Nagy Sándor, Kiss Ernő, Petőfi, Széles, Keskeny, Keskeny-Széles összekötő. Elfogadta a „Belterületi út- és járdafejlesztés megvalósítása” tárgyú közbeszerzési ajánlattételi felhívás tartalmát. Az ajánlattételi felhívást megküldtem az érintett gazdasági szereplők részére. Az eljárás eredményéről a 2019. november 30-i ülésen tájékoztattam a képviselő-testületet.

**334/2019. (IX.16.) Kt. számú határozat:**

A képviselő-testület elfogadta gyógyfürdő támogatás elnevezéssel egy új természetbeni ellátás bevezetését az önkormányzat szociális rendeletébe beépítve. Az ellátást a Tiszavasváriban állandó lakóhellyel, vagy tartózkodási hellyel rendelkező, életvitelszerűen a településen élő azon személyek számára biztosítaná az önkormányzat, akik szakorvosi beutalóval gyógyfürdő kezeléseket vehetnek igénybe. Ehhez kapcsolódóan az önkormányzat és a Rehabilitációs Team Kft. között a képviselő-testület által elfogadottan egy együttműködési megállapodás jött létre, mely szabályozza a feladatellátás részleteit, valamint a pénzügyi elszámolás menetét. A megállapodás aláírásra került, és annak 1-1 példányai a felek részére átadásra került.

**335/2019. (IX.16.) Kt. számú határozat:**

A képviselő-testület ezen határozatával arról döntött, hogy 2019. október 14. napjával a Schönherz Zoltán utca neve Redela József utcára, a Kunfi Zsigmond utca neve Kazinczy Ferenc utcára változik. Az utcanév változásról szóló tájékoztatások közzétételre kerültek a város honlapján és a Vasvári Hírmondóban. A jegyző gondoskodott a megváltozott közterület elnevezések átvezetéséről a Központi Címregiszterben.

**337/2019. (IX.30.) Kt. számú határozat:**

A képviselő-testület elfogadta mind a jogelőd jogi személyekre, mind a jogutód jogi személyre vonatkozóan - a bejegyzés napjával, mint fordulónappal a végleges vagyonmérleg és vagyonleltár tervezeteit. A dokumentumokat aláírtam, a közzététel érdekében a szükséges intézkedéseket megtettem. A döntésről a Tiszavasvári Településszolgáltatási és Vagyonkezelő Nonprofit Kft. ügyvezetőjét tájékoztattam.

**338/2019. (IX.30.) Kt. számú határozat:**

A képviselő-testület a Magyar-Útépítő Kft. ajánlatát érvényesnek, a közbeszerzési eljárást eredményesnek nyilvánította. Megállapította, hogy az eljárást megindító felhívásban meghatározott értékelési szempontok alapján a legkedvezőbb, gazdaságilag legelőnyösebb, érvényes ajánlatot a Magyar-Útépítő Kft. adta, így Magyar-Útépítő Kft.-t hirdette ki az eljárás nyertesének. A vállalkozási szerződést a Magyar-Útépítő Kft.-vel nettó 201.414.981 Ft. összegben megkötöttem. Az ajánlattevőket tájékoztattam a döntésről.

**341/2019. (IX.30.) Kt. számú határozat:**

A képviselő-testület a fogyatékos személyek otthonára vonatkozó, 2019. évre megkötött ESZ-009/0-2019. sz. feladat-ellátási szerződést az alábbiakban kezdeményezte módosítani: Kezdeményezte az alapszerződésben meghatározott egy főre jutó támogatási összeg 475.360 Ft-tal történő emelését, tehát az alapszerződésben meghatározott 95.956.909 Ft emelését 129.901.304 Ft-ra, vagyis kezdeményezte 33.944.395 Ft többletigény finanszírozását. A kezdeményezést megküldtem a Szociális és Gyermekvédelmi Főigazgatóság részére.

**343/2019. (IX.30.) Kt. számú határozat:**

A képviselő-testület a határozat melléklete szerinti tartalommal elfogadta a Bursa Hungarica ösztöndíjpályázat elbírálási rendjét. A testület felhatalmazása alapján a szabályzatot aláírtam.

**344/2019 (IX.30.) Kt. számú határozat:**

A 2020. évi Bursa Hungarica pályázati fordulójához csatlakozó nyilatkozatot aláírtam és továbbítottam a támogatáskezelő részére.

**364/2019. (IX.30.) Kt. számú határozat:**

Kárpáti Roland Sándor, a Kornisné Liptay Elza Szociális és Gyermekjóléti Központ volt munkavállalója az intézmény vezetőségével szemben 2019. 07.05. napján írásban panaszt nyújtott be hozzám, melyben kérte az Ifjúsági Táborban 2019. 07.02. napján történt eset kivizsgálását. Az ügy összefoglaló leírását és a vizsgálatból következő megállapításokat zárt ülés keretében a képviselő-testület tárgyalta, és elfogadta. A döntésről az intézmény vezetőjét tájékoztattam.

**367/2019.(X.22.) Kt. sz. határozat:**

A képviselő-testület a törvényben meghatározott polgármesteri illetményt és költségtérítést e határozatában deklarálta. A jegyző megtette a szükséges intézkedéseket az illetmény utalása érdekében.

**368/2019. (X.22.) Kt. sz. határozat:**

A képviselő-testület megválasztotta a Pénzügyi és Ügyrendi Bizottsága, valamint a Szociális és Humán Bizottsága tagjait, és elnökeit. A tagok ez alapján látják el feladataikat.

**369/2019. (X.22.) Kt. számú határozat:**

A képviselő-testület tagjai közül Ráduly Zsolt képviselőt a képviselő-testület megbízatásának időtartamára, 2019. október 22. napjától társadalmi megbízatású alpolgármesternek megválasztotta, mely alapján ellátja tisztségét.

**371/2019. (X.22.) Kt. számú határozat:**

A képviselő-testület Ráduly Zsolt alpolgármester részére megválasztásától - 2019. október 22. napjától - kezdődően tiszteletdíjat és költségtérítést állapított meg. A jegyző megtette a szükséges intézkedéseket az alpolgármesteri tiszteletdíj havonta történő kifizetése érdekében.

**377/2019.(X.22.) Kt. számú határozat:**

A képviselő-testület a polgármester részére polgármesteri jogviszonyának - 2019. október 13. napjával - történő megszűnésére tekintettel 23 nap ki nem vett szabadság megváltásáról döntött. A döntéssel megállapított összeg kifizetésre került.

**379/2019. (X.22.), 445/2019. (XII.16.), 446/2019. (XII.16.), 447/2019. (XII.16.), 448/2019. (XII.16.), 449/2019. (XII.16.) Kt. számú határozatok:**

A képviselő-testület döntött arról, hogy elfogadja a fiatalok ösztönző és lakhatási támogatásáról szóló 32/2019.(X.1.) számú rendelethez készült a határozat 1. számú mellékletét képező ösztönző támogatásra kiírt pályázati felhívást, mely az Esély és Otthon – Mindkettő lehetséges! című EFOP-1.2.1-16-2017-00009 kódszámú pályázatból kerül finanszírozásra. Tájékoztatom a tisztelt képviselő-testületet, hogy gondoskodtam az ösztönző támogatások pályázati felhívásának honlapon történő közzétételéről. A pályázatok benyújtásának határideje 2019. november 22. napja volt. A pályázatok benyújtását követően azok célcsoportonként elbírálásra kerültek. A képviselő-testületet tájékoztattam az eredményes, illetve az eredménytelen pályázatokról. Ezt követően a támogatási szerződések aláírása megtörtént. A támogatás első utalása 2020. februárjában várható.

**384/2019. (XI.14.) Kt. számú határozat:**

A képviselő-testület arról döntött, hogy csatlakozik a Kisvárosok Szövetségéhez. Az erről szóló belépési nyilatkozatot aláírtam és megküldtem a Szövetség elnöke részére.

**387/2019. (XI.28.) Kt. számú határozat:**

A képviselő-testület kezdeményezte Tiszavasvári Város Önkormányzata, valamint a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság között - közfoglalkoztatási, valamint zöldfelület kezelési, városüzemeltetési, közutak karbantartására vonatkozásában - a 2017. december 1. napján létrejött közszolgáltatási szerződés módosítását. A szerződést aláírtam, a döntésről tájékoztattam a TIVA-Szolg Nonprofit Kft. ügyvezetőjét.

**389/2019. (XI.14.) Kt. számú határozat:**

A képviselő-testület úgy határozott, hogy a 2020-as évre vonatkozóan nem kíván a temetői díjtételek összegén emelni. A testület döntéséről tájékoztattam a Tiva-Szolg Kft. ügyvezetőjét.

**396/2019. (XI.28.) Kt. számú határozat:**

A képviselő-testület döntött arról, hogy elfogadja a fiatalok ösztönző és lakhatási támogatásáról szóló 32/2019.(X.1.) számú rendelethez készült a határozat 1. számú mellékletét képező lakhatási támogatásra kiírt pályázati felhívást, mely az Esély és Otthon – Mindkettő lehetséges! című EFOP-1.2.1-16-2017-00009 kódszámú pályázatból kerül finanszírozásra. Tájékoztatom a tisztelt képviselő-testületet, hogy gondoskodtam az ösztönző támogatások pályázati felhívásának honlapon történő közzétételéről. A pályázatok benyújtásra és elbírálásra kerültek, a támogatási szerződések aláírása is megtörtént. A támogatás első utalása 2020. februárjában várható. A pályázatok benyújtásának határideje 2020. január 15. napja volt. A beérkezett pályázatok elbírálása folyamatban van.

**397/2019. (XI.28.) Kt. számú határozat:**

A képviselő-testület fent nevezett határozatával elfogadta a TOP-1.1.1-15-SB1-2016-00005 projekt azonosítószámú „Iparterület kialakítása Tiszavasváriban” című pályázat támogatási szerződését. Tájékoztatom a tisztelt képviselőket, hogy a támogatási szerződés aláírása megtörtént.

**398/2019. (XI.28.) Kt. számú határozat:**

A képviselő-testület határozatával elfogadta a TOP-1.1.1-15-SB1-2016-00005 projekt azonosítószámú „Iparterület kialakítása Tiszavasváriban” című pályázat kapcsán létrejött marketing, kommunikációs feladatok ellátására vonatkozó vállalkozási szerződést. A vállalkozási szerződés aláírása a TasiTrend Kereskedelmi Kft-vel megtörtént.

**399/2019. (XI.28.) Kt. számú határozat:**

A képviselő-testület fent nevezett határozatával a Bírálóbizottság javaslatát figyelembe véve a „Találkozások Tere kialakítása Tiszavasváriban” elnevezésű pályázattal kapcsolatosan tárgyban „Mobilszínpad beszerzés fény és hangtechnikával” lefolytatott közbeszerzési eljárását eredménytelenné nyilvánította, ennek eredményeképpen új eljárás kiírása vált szükségessé.

**402/2019. (XI.28.) Kt. számú határozat:**

A testületi határozat értelmében a központi háziorvosi ügyeletifeladatellátást 2020. június 30. napjáig a Rojkó-Med Kft. látja el. A feladatellátási szerződést és az ügyeleti helyiségek biztosításához szükséges használati szerződést aláírtam.

**403/2019. (XI.28.) Kt. számú határozat:**

Ezen határozatával a képviselő-testület döntött arról, hogy a Szabolcs-Szatmár-Bereg Megyei Szilárdhulladék-gazdálkodási Társulás Társulási Tanácsába állandó jelleggel Szőke Zoltán polgármestert, helyettesként pedig Ráduly Zsolt alpolgármestert delegálja. A döntésről tájékoztattam a Társulás elnökét.

**404/2019. (XI.28.) Kt. számú határozat:**

A képviselő-testület, mint a Kornisné Liptay Elza Szociális és Gyermekjóléti Központ (székhely: 4440 Tiszavasvári, Vasvári Pál u. 87.) fenntartója, a tartós bentlakásos intézményben az intézményi jogviszonyban állók és az ellátásra jogosultak érdekvédelmét szolgáló fórum (érdekképviseleti fórum) tagjaként az intézményt fenntartó szervezet képviseletében Bakné Répási Ágnest jelölte ki. A döntésről az intézmény vezetőjét tájékoztattam.

**406/2019. (XI.28.) Kt. számú határozat:**

A képviselő-testület a Tiszavasvári Kabay János Általános Iskolában és a Váci Mihály Gimnáziumban történő értéknövelő beruházáshoz járult hozzá, mint tulajdonos. A döntésről tájékoztattam a Tankerület igazgatóját, az erre vonatkozó megállapodásokat aláírtam.

**407/2019. (XI.28.) Kt. számú határozat:**

A képviselő-testület jóváhagyta az Önkormányzat és a Roma Nemzetiségi Önkormányzat között kötendő, jogszabály szerint kötelezően kötendő együttműködési megállapodás tartalmát. Az együttműködési megállapodást aláírtam és megküldtem az RNÖ elnökének.

**408/2019. (XI.28.) Kt. számú határozat:**

A képviselő-testület jóváhagyta az Önkormányzat és a Ruszin Nemzetiségi Önkormányzat között kötendő, jogszabály szerint kötelezően kötendő együttműködési megállapodás tartalmát. Az együttműködési megállapodást aláírtam és megküldtem az RNÖ elnökének.

**417/2019.(XI.28.) Kt. számú határozat:**

Tiszavasvári Város Önkormányzata Képviselő-testülete döntött a vagyon és felelősségbiztosítás megkötésével kapcsolatban. A határozat 1. pontjában a Képviselő-testület jóváhagyta a felmondásokat a 4661080 kötvényszámú Vagyonbiztosítás (Uniqa Biztosító Zrt.), a 4661089 kötvényszámú Felelősségbiztosítás (Uniqa Biztosító Zrt.), és az AHB843403387 kötvényszámú Lakóközösség-biztosítás (Allianz Hungária Zrt.) tekintetében. A határozat 2. pontjában foglaltaknak megfelelően az UNION Viennai Insurance Group Biztosító Zrt.-vel (Továbbiakban: UNION Zrt.) a szerződés megkötésre került 2019. december 9.-én, amely Tiszavasvári Város Önkormányzata és intézményei vagyon és felelősségbiztosítását foglalja magában. A határozatban foglaltakról az UNION Zrt. tájékoztatva lett 2019. december hónapban.

**418/2019. (XI. 28.) Kt. számú határozat:**

A képviselő-testület elfogadta az adatvédelmi tisztviselői feladatok ellátására megkötött megbízási szerződést a határozat melléklete szerinti tartalommal. A szerződést aláírtam és megküldtem a dr. Sarkadi Zoltán ügyvédi iroda részére.

**424/2019. (XII.5.) Kt. számú határozat:**

A képviselő-testület döntött a járóbeteg *–* szakorvosi és fogászati nem szakorvosi *–* feladatellátási szerződés módosításáról, és elfogadta a módosításokkal egységes szerkezetben. A szerződést aláírtam. A döntésről tájékoztattam a közbeszerzési szakértőt, a TIVA-Szolg Kft. ügyvezetőjét, és Rojkó-Med Kft. ügyvezetőjét.

**426/2019.(XII.16.) Kt. számú határozat:**

Tiszavasvári Város Önkormányzata Képviselő-testülete döntött likviditási hitelkeret igénybevételéről 2020. évben. A határozatban foglaltaknak megfelelően Tiszavasvári Város Önkormányzata a szükséges nyilatkozatokat megtette az OTP Bank Nyrt. felé, s a határozatban foglaltak szerint a folyószámla-hitelkeret szerződés 2020. január 7.-én megkötésre került 100.000.000 Ft összegben. A 100.000.000 Ft összegű hitelkeret 2020. január 8. napján megnyitásra került, és jelenleg is rendelkezésre áll. A határozatban foglaltakról az OTP Bank Nyrt. Nyíregyházi Igazgatóságának képviselőit tájékoztattam 2019. december hónapban.

**428/2019. (XII.16.) Kt. számú határozat:**

A képviselő-testület 2020. évre vonatkozó belső ellenőrzési terv munkaidő mérlegét és a Tiszavasvári Város Önkormányzata és a fenntartott intézmények 2020. évre vonatkozó belső ellenőrzési terveit jóváhagyta.

**434/2019. (XII.16.) Kt. számú határozat:**

A képviselő-testület döntött a TOP-7.1.1-16-H-ERFA-2018-00028 azonosítószámú „Találkozások tere kialakítása Tiszavasváriban” elnevezésű pályázattal kapcsolatosan korábban a Muki-Épker Kft-vel megkötött vállalkozási szerződést módosító okirat kapcsán. A módosítási okirat aláírása megtörtént. A továbbiakban Támogatási Szerződés módosítása szükséges.

**437/2019. (XII.16.) Kt. számú határozat:**

A Tiva-Szolg Nonprofit Kft. és Tiszavasvári Város Önkormányzata között létrejött közszolgáltatási szerződés IV.1. pontja értelmében a Kft. évente javaslatot kér az önkormányzattól, önkormányzati intézményektől a következő évi közfoglalkoztatási programok tervezéséhez. Fentieknek megfelelőn a 2020. évi közmunka programokhoz a képviselő-testületi tagok és az intézményvezetők javaslata is bekérésre került. Ennek megfelelően a képviselő-testület elfogadta a 2020. évi közmunka programokhoz megfogalmazott javaslatot. A képviselő-testület kinyilatkozta szándékát, hogy a 2020. évi közfoglalkoztatási programok elfogadása és támogatása esetén térítésmentesen használatba adja a Tiva-Szolg Kft. részére az alábbi ingatlanokat:

* gyepmesteri telep kialakításához 046/1 hrsz. ingatlanból 5000 m2
* mezőgazdasági programhoz, gyógynövény termesztéshez 046/1 hrsz. ingatlanból további 10.000 m2

A döntésről tájékoztattam a Tiva-Szolg Kft. ügyvezetőjét.

**441/2019. (XII.16.) Kt. számú határozat:**

A fogyatékos személyek otthonára vonatkozó 2019. évi támogatási szerződés módosítása utólagos jóváhagyásáról. A képviselő-testület a 341/2019. (IX.30.) Kt. számú határozatával a fogyatékos személyek otthonára vonatkozó, 2019. évre megkötött ESZ-009/0-2019. sz. feladat-ellátási szerződést az alábbiakban kezdeményezte módosítani: Kezdeményezte az alapszerződésben meghatározott egy főre jutó támogatási összeg 475.360 Ft-tal történő emelését, tehát az alapszerződésben meghatározott 95.956.909 Ft emelését 129.901.304 Ft-ra, vagyis kezdeményezte 33.944.395 Ft többletigény finanszírozását. A kezdeményezést megküldtem a Szociális és Gyermekvédelmi Főigazgatóság részére. 2019. december elején megérkezett a módosított szerződés az önkormányzathoz, melyben 7.400.038.-Ft többlettámogatás szerepel, melynek következtében az összes 2019. évi módosult támogatási összeg103 356 947 Ft. A szerződés a felek által aláírásra került. A módosított szerződést a képviselő-testület utólagosan jóváhagyta.

**442/2019. (XII.16.) Kt. számú határozat:**

A képviselő-testület döntött a TSE-nek nyújtandó, kizárólag működési célra fordítható támogatás folyósításáról. A költségvetési előirányzatról gondoskodtam és értesítettem a TSE elnökét a testület döntéséről.

# Tiszavasvári, 2020. január 24.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2020. (I.30.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

11/2019. (I.31.) Kt. számú határozat

17/2019. (I.31.) Kt. számú határozat

18/2019. (I.31.) Kt. számú határozat

21/2019. (I.31.) Kt. számú határozat

22/2019. (I.31.) Kt. számú határozat

26/2019. (I.31.) Kt. számú határozat

37/2019. (II.14.) Kt. számú határozat

43/2019. (II.14.) Kt. számú határozat

51/2019. (II.14.) Kt. számú határozat

52/2019. (II.14.) Kt. számú határozat

53/2019. (II.14.) Kt. számú határozat

54/2019. (II.14.) Kt. számú határozat

55/2019. (II.14.) Kt. számú határozat

56/2019. (II.14.) Kt. számú határozat

65/2019. (II.28.) Kt. számú határozat

69/2019. (II.28.) Kt. számú határozat

70/2019. (II.28.) Kt. számú határozat

71/2019. (II.28.) Kt. számú határozat

72/2019. (II.28.) Kt. számú határozat

81/2019. (III.28.) Kt. számú határozat

84/2019. (III.28.) Kt. számú határozat

87/2019. (III.28.) Kt. számú határozat

88/2019. (III.28.) Kt. számú határozat

89/2019. (III.28.) Kt. számú határozat

90/2019. (III.28.) Kt. számú határozat

91/2019. (III.28.) Kt. számú határozat

92/2019. (III.28.) Kt. számú határozat

93/2019. (III.28.) Kt. számú határozat

94/2019. (III.28.) Kt. számú határozat

96/2019. (III.28.) Kt. számú határozat

97/2019. (III.28.) Kt. számú határozat

98/2019. (III.28.) Kt. számú határozat

99/2019. (III.28.) Kt. számú határozat

100/2019. (III.28.) Kt. számú határozat

114/2019. (III.28.) Kt. számú határozat

118/2019. (III.28.) Kt. számú határozat

135/2019. (IV.9.) Kt. számú határozat

158/2019. (IV.30.) Kt. számú határozat

160/2019. (IV.30.) Kt. számú határozat

166/2019. (V.14.) Kt. számú határozat

167/2019. (V.14.) Kt. számú határozat

168/2019. (V.14.) Kt. számú határozat

169/2019. (V.14.) Kt. számú határozat

170/2019. (V.14.) Kt. számú határozat

175/2019. (V.14.) Kt. számú határozat

176/2019. (V.14.) Kt. számú határozat

178/2019. (V.30.) Kt. számú határozat

179/2019.(V.30.) Kt. számú határozat

192/2019. (V.30.) Kt. számú határozat

198/2019. (V.30.) Kt. számú határozat

213/2019. (VI.26.) Kt. számú határozat

217/2019. (VI.26.) Kt. számú határozat

218/2019. (VI.26.) Kt. számú határozat

219/2019. (VI.26.) Kt. számú határozat

220/2019. (VI.26.) Kt. számú határozat

221/2019. (VI.26.) Kt. számú határozat

236/2019. (VI.26.) Kt. számú határozat

237/2019. (VI.26.) Kt. számú határozat

238/2019. (VI.26.) Kt. számú határozat

242/2019. (VI.26.) Kt. számú határozat

250/2019. (VI.26.) Kt. számú határozat

256/2019. (VII.10.) Kt. számú határozat

271/2019. (VII.25.) Kt. számú határozat

272/2019. (VII.25.) Kt. számú határozat

273/2019. (VII.25.) Kt. számú határozat

274/2019. (VII.25.) Kt. számú határozat

282/2019. (VII.25.) Kt. számú határozat

297/2019. (VII.25.) Kt. számú határozat

311/2019. (VIII.29.) Kt. számú határozat

312/2019. (VIII.29.) Kt. számú határozat

313/2019. (VIII.29.) Kt. számú határozat

316/2019. (VIII.29.) Kt. számú határozat

317/2019. (VIII.29.) Kt. számú határozat

318/2019. (VIII.29.) Kt. számú határozat

319/2019. (VIII.29.) Kt. számú határozat

320/2019. (VIII.29.) Kt. számú határozat

321/2019. (VIII.29.) Kt. számú határozat

322/2019. (VIII.29.) Kt. számú határozat

323/2019. (VIII.29.) Kt. számú határozat

324/2019. (VIII.29.) Kt. számú határozat

326/2019. (VIII.29.) Kt. számú határozat

327/2019. (VIII.29.) Kt. számú határozat

332/2019. (IX.16.) Kt. számú határozat

333/2019. (IX.16.) Kt. számú határozat

334/2019. (IX.16.) Kt. számú határozat

335/2019. (IX.16.) Kt. számú határozat

337/2019. (IX.30.) Kt. számú határozat

338/2019. (IX.30.) Kt. számú határozat

341/2019. (IX.30.) Kt. számú határozat

343/2019. (IX.30.) Kt. számú határozat

344/2019. (IX.30.) Kt. számú határozat

364/2019. (IX.30.) Kt. számú határozat

367/2019. (X.22.) Kt. számú határozat

368/2019. (X.22.) Kt. számú határozat

369/2019. (X.22.) Kt. számú határozat

371/2019. (X.22.) Kt. számú határozat

377/2019. (X.22.) Kt. számú határozat

379/2019. (X.22.) Kt. számú határozat

384/2019. (XI.14.) Kt. számú határozat

387/2019. (XI.28.) Kt. számú határozat

389/2019. (XI.14.) Kt. számú határozat

393/2019. (XI.28.) Kt. számú határozat

396/2019. (XI.28.) Kt. számú határozat

397/2019. (XI.28.) Kt. számú határozat

398/2019. (XI.28.) Kt. számú határozat

399/2019. (XI.28.) Kt. számú határozat

402/2019. (XI.28.) Kt. számú határozat

403/2019. (XI.28.) Kt. számú határozat

404/2019. (XI.28.) Kt. számú határozat

406/2019. (XI.28.) Kt. számú határozat

407/2019. (XI.28.) Kt. számú határozat

408/2019. (XI.28.) Kt. számú határozat

417/2019. (XI.28.) Kt. számú határozat

418/2019. (XI.28.) Kt. számú határozat

424/2019. (XII.5.) Kt. számú határozat

426/2019. (XII.16.) Kt. számú határozat

428/2019. (XII.16.) Kt. számú határozat

434/2019. (XII.16.) Kt. számú határozat

437/2019. (XII.16.) Kt. számú határozat

441/2019. (XII.16.) Kt. számú határozat

442/2019. (XII.16.) Kt. számú határozat

445/2019. (XII.16.) Kt. számú határozat

446/2019. (XII.16.) Kt. számú határozat

447/2019. (XII.16.) Kt. számú határozat

448/2019. (XII.16.) Kt. számú határozat

449/2019. (XII.16.) Kt. számú határozat

végrehajtásáról szóló beszámolót elfogadja.